«Մի կողմի վրա մեր թեքումը իրապես բացասական է ազդում մեզ վրա: Ասեմ թե ինչու, որովհետև ես միշտ տեսում եմ, որ մեր իշխանությունները կաշկանդված են գործում, դրա համար էլ կան լեգենդներ, թե ՌԴ-ն է ճնշում և այլն: Ես երբեք ՌԴ-ին չեմ մեղադրելու, քանի որ երկիր ունեմ, ունեմ իշխանություն ու իրենցից եմ պահանջում երկրի շահերին համապատասխան քաղաքականություն վարել: ԵՄ-ն ունի պայմաններ, որին մենք ենք գնում, այս արձագանքն ինձ համար առնվազն տարօրինակ էր: Ես մեծ հարգանք ունեմ այն մարդկանց նկատմամբ, ովքեր պատասխանել էին Սվիտալսկիին, նրանց ինտելեկտն էլ շատ բարձր է, բայց անհանգստացած եմ՝ արդյո՞ք քաղաքական ինչ-ինչ, ինձ համար կասկածելի նպատակների արդյունք չէր: Այսօր ինտելեկտը մեզ մոտ նահանջել է, մենք ունենք 25 տարվա զարգացում, ակադեմիական հանրություն կա, որ աշխարհը չունի, բայց այդ ակադեմիական հանրության խոսքը երկրի զարգացման մեջ քիչ տեղ ունի»,- ընդգծեց Ալավերդյանը: